stanford-oval/wikipedia huggingface dataset:
Ferrari F60

| Ferrari F60 |
| --- | --- |
 Kimi Räikkönen Espanjan GP:ssä.
Talli:   Ferrari
Kuljettajat:  3.  Felipe Massa 3.  Luca Badoer 3.  Giancarlo Fisichella 4.  Kimi Räikkönen
Testikuljettajat:   Luca Badoer  Marc Gené
Teknisiä tietoja
Renkaat:  B Bridgestone
Polttoaine:  Shell
Runko:  Hiilikuitumonokokki
Moottori:  vapaasti hengittävä Ferrari 056 2,4 l 90° V8
Voimansiirto:  Ferrari 7-vaihteinen puoliautomaattinen pituussuuntainen vaihdelaatikko
Kilpailuhistoria
Debyytti:  Australian GP 2009
Kilpailuja:  17
Voittoja:  1
Paalupaikkoja:  0
Nopeimpia kierroksia:  1
Palkintosijoja:  6
MM-pisteitä:  70
Valmistajien maailmanmestaruuksia:  0
Kuljettajien maailmanmestaruuksia:  0
Ferrari F60 on Formula 1 -talli Scuderia Ferrarin kaudella 2009 käyttämä kilpa-auto. Auto esiteltiin 12. tammikuuta 2009 ja se on järjestyksessä 55. Ferrarin F1-automalli. Auton nimi F60 viittaa Ferrarin 60. kauteen Formula 1 -sarjassa.
Kauden 2008 ajokista Ferrari F2008:sta poiketen F60:ssä käytettiin sääntömuutoksista johtuen niin kutsuttuja sileäpintaisia sliksi-renkaita, kapeampaa takasiipeä ja leveämpää etusiipeä.
F60-autoa kaudella 2009 ajoivat Ferrarin kuljettajat Felipe Massa ja Kimi Räikkönen. Massan loukkaannuttua Unkarin GP:n aika-ajossa tilalle laitettiin italialainen Luca Badoer. Badoerin vaisujen saavutusten takia hänen tilalleen passitettiin loppukaudeksi aiemmin kaudella Force Indiaa ajanut Giancarlo Fisichella.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009 | Ferrari | Ferrari V8 | B |  | AUS | MAL | CHN | BHR | ESP | MON | TUR | GBR | GER | HUN | EUR | BEL | ITA | SIN | JPN | BRA | ABU | 70 | 4. |
| 2009 | Ferrari | Ferrari V8 | B |  Felipe Massa | Kesk. | 12 | Kesk. | 14 | 6 | 4 | 6 | 4 | 3 | DNS | Loukk. | Loukk. | Loukk. | Loukk. | Loukk. | Loukk. | Loukk. | 70 | 4. |
| 2009 | Ferrari | Ferrari V8 | B |  Luca Badoer |  |  |  |  |  |  |  |  |  |  | 17 | 14 |  |  |  |  |  | 70 | 4. |
| 2009 | Ferrari | Ferrari V8 | B |  Giancarlo Fisichella |  |  |  |  |  |  |  |  |  |  |  |  | 9 | 13 | 12 | 10 | 16 | 70 | 4. |
| 2009 | Ferrari | Ferrari V8 | B |  Kimi Räikkönen | 15† | 14 | 10 | 6 | Kesk. | 3 | 9 | 8 | Kesk. | 2 | 3 | 1 | 3 | 10 | 4 | 6 | 12 | 70 | 4. |
Aiheesta muualla

Kuvia tai muita tiedostoja aiheesta Ferrari F60 Wikimedia Commonsissa
Autot, jotka kilpailivat Formula 1 -kaudella 2009
McLaren MP4-24
Ferrari F60
BMW Sauber F1.09
Renault R29
Toyota TF109
Scuderia Toro Rosso STR4
Red Bull RB5
Williams FW31
Brawn BGP 001
Force India VJM02
Madias Nzesso

| Mitalit> Maa:   Kamerun.Naisten painonnosto. Olympialaiset  | Mitalit> Maa:   Kamerun.Naisten painonnosto. Olympialaiset  | Mitalit> Maa:   Kamerun.Naisten painonnosto. Olympialaiset  | Maa:   Kamerun> Naisten painonnosto. |
| --- | --- | --- | --- |
|  Pronssia | Lontoo 2012 | alle 75 kg |  |
Madias Dodo Nzesso Ngake (s. 20. huhtikuuta 1992 Douala) on kamerunilainen painonnoston olympiamitalisti.
Nzesso nosti Lontoon olympialaisten 2012 alle 75 kilogramman sarjan tempausnostomuodossa 115 kg ja työnnössä 131 kg saaden yhteistuloksen 246 kg. Hän sijoittui alun perin kuudenneksi, mutta nousi dopingkäryjen myötä lopulta kolmanneksi.
Nzesso voitti Afrikan-mestaruuden alle 75 kg:n painoluokassa 2009 yhteistuloksella 202 kg, 2010 yhteistuloksella 216 kg ja 2012 yhteistuloksella 225 kg. Kansainyhteisön kisoissa 2010 hän sijoittui neljänneksi.
Magnor

| Magnor |
| --- | --- |

 Magnor
 Koordinaatit: 59°57′00″N, 12°12′00″E 
Valtio:  Norja
Lääni:  Innlandet
Kunta:  Eidskog
Pinta-ala:  
 – Maa:  1,4 km²
Väkiluku (2023):  938
 – Väestötiheys:  670 as./km²
Infobox OKVirheellinen NIMI-arvo: 
Magnor on taajama Eidskogin kunnassa Innlandetin läänissä Norjassa. Taajaman pinta-ala on 1,4 neliökilometriä ja asukasluku 938 vuonna 2023. Magnorista on kolme kilometriä Ruotsin rajalle.
Kuvia

Magnorin lasitehtaan tuotteita.
Magnorin kirkko
Magnetisointi

Magnetisointi tai magnetointi tarkoittaa ferromagneettisten materiaalien muuttamista magneettisiksi. Ferromagneettisen materiaalien magnetisointi tapahtuu kääntämällä siinä olevat alkeisalueet samansuuntaisiksi. Tällöin alkeisalueiden yhdensuuntaisista magneettikentistä muodostuu kappaleelle ulkoinen magneettikenttä.
Ferromagneettisten materiaalien magnetisointi voidaan tehdä kahdella eri tavalla. Se voidaan tehdä ulkoisen magneettikentän avulla, jolloin ferromagneettisessa materiaalissa olevat alkeisalueet kääntyvät ulkoisen magneettikentän suuntaisiksi. Toinen tapa on johtaa ferromagneettisen materiaalin läpi sähkövirta, jolloin kappaleelle muodostuu oikean käden säännön mukainen magneettikenttä.
Magnorin kirkko

| Magnorin kirkko Magnor kirke |
| --- | --- |
 Kirkko vuonna 2004.
Sijainti:  Eidskog, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1923
Materiaali:  puu
Istumapaikkoja:  150
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Magnorin kirkko (norj. Magnor kirke) on Eidskogin kunnassa Innlandetin läänissä Norjassa sijaitseva puinen pitkäkirkko vuodelta 1923.
Aiheesta muualla

Kuvia tai muita tiedostoja aiheesta Magnorin kirkko Wikimedia Commonsissa
Magnet-linkki

Magnet-linkit ovat Webissä käytettäviä linkkejä jotka viittaavat tiettyyn sisältökohteeseen, riippumatta kyseisen kohteen varsinaisesta sijainnista palvelimilla. Ne ovat eräs URI-osoitteiden muoto; magnet-linkit ovat Webin kannalta eräs URN-osoitteiden muoto. Magnet-linkeillä ei ole varsinaista RFC-standardia, vaan ne ovat muodostuneet eri ohjelmistojen väliseksi de-facto-standardiksi, joskin kehittäjät ovat pyrkineet noudattamaan RFC-määrityksissä kuvattuja osoitemuotoja.
Magnet-linkit määrittelevät useita metatiedon palasia, joiden mukaan linkkejä tulkitseva asiakasohjelma voi löytää tarvittavat tiedostot. Useimmiten magnet-linkeissä on määritelty tiedostojen tiivistesumma.
Magnet-linkit kehittyivät erilaisten vertaisverkkojen toiminnan tueksi - aluksi se korvasi eDonkey2000:n ed2k:-linkit ja Freenetin freenet:-linkit. Nykyisin Magnet-linkkejä käytetään paljon erilaisien BitTorrent -järjestelmien yhteydessä. Monet BitTorrent-seurantapalvelimet, kuten The Pirate Bay, ovat lopettaneet .torrent-tiedostojen levittämisen kokonaan ja siirtyneet välittämään saman informaation Magnet-linkkien muodossa.
Magnet-linkeissä käytetään useita parametrejä. Tärkein niistä on xt, Exact Topic, jossa on haluttavan tiedoston sisältötiiviste, esimerkiksi magnet:?xt=urn:sha1:YNCKHTQCWBTRNJIV4WNAE52SJUQCZO5C viittaa tiedostoon jolla on tietty SHA-1-tiiviste.
Yleisimmät Magnet-linkkien parametrit:
dn (Display Name) – Tiedoston nimi.
xl (eXact Length) – Tiedoston koko tavuina.
xt (eXact Topic) – Tiiviste.
as (Acceptable Source) – Linkki tiedostoon WWW:ssä suoraa latausta varten.
xs (eXact Source) – Linkki tiedostoon vertaisverkossa.
kt (Keyword Topic) – Hakuavainsanoja.
mt (Manifest Topic) – Linkki Magnet Manifest-tyyppiseen tiedostoluetteloon.
tr (address TRacker) – BitTorrent-seurantapalvelimen osoite.
Maakesken työväentalo

| Maakesken työväentalo |
| --- | --- |
 Padasjoen Maakesken työväenyhdistyksen talo.
Sijainti:  Maakeski, Padasjoki
Valmistumisvuosi:  1910
Rakennuttaja:  Maakesken Työväenyhdistys ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Maakesken työväentalo on Padasjoen kunnan Maakesken kylässä sijaitseva työväentalo.
Historiaa

Maakesken työväenyhdistys perustettiin vuonna 1905. Mukaan liittyi perustavassa kokouksessa 47 henkilöä. Pian yhdistys osti oman tontin, ja talo valmistui vuonna 1910. Rakennustyöt tehtiin suurimmaksi osaksi talkoilla. Taloa laajennettiin vuosina 1917, 1921 ja 1935. Yhdistyksen jäsenluku vaihteli 1900-luvun alkupuolella 25–30 välillä.
Sisällissodassa yhdistys menetti useita toimihenkilöitään ja talo oli takavarikossa. 1930-luvun alussa yhdistyksen iltama- ja kokousilmoituksia revittiin ja sotkettiin toistuvasti. Yhdistys hankki lukittavan ilmoituskaapin, mutta joku rikkoi sen.
Talo on ilmeisesti edelleen (vuonna 2023) pystyssä, mutta sen omistuksesta tai käytöstä ei ole tietoa.
Toimintaa työväentalolla

Talolla järjestettiin 1930–1960-lukujen aikana muun muassa vaali- ja kesäjuhlia sekä vappujuhla, jossa oli noin 300 osallistujaa. Vuonna 1935 juhlittiin yhdistyksen 30-vuotissyntymäpäiviä. Ohjelmassa oli muun muassa lausuntaa, juhlapuheita, näytelmä sekä kilpailuja, suurimpana 25 kilometrin pyöräily. Juhlapuhujana oli kansanedustaja Väinö Kivisalo.
Maharashtra Navnirman Sena

| Maharashtra Navnirman Sena |
| --- | --- |
Perustettu:  2006
Puheenjohtaja:  Raj Thackeray
Ideologia:  hindunationalismi
Poliittinen kirjo:  äärioikeisto
Lok Sabha:  0 / 545
Rajya Sabha:  0 / 245
Infobox OKNimi-testi OK: 
Maharashtra Navnirman Sena (lyh. MNS) on intialainen Maharashtran osavaltiossa vaikuttava alueellinen puolue. Sen perusti Shiv Senasta eronnut Raj Thackeray vuonna 2006 puolustamaan marathien intressejä. Thackeray erosi setänsä Bal Thackerayn puolueesta vastalauseena Uddhav Thackerayn valitsemisesta Shiv Senan puheenjohtajaksi.
Puolueen vaalimenestys on ollut laskusuuntaista. Vuonna 2017 se sai seitsemän ehdokastaan Suur-Mumbain kuntayhtymän edustajistoon, mutta kuusi heistä siirtyi Shiv Senaan. Aikaisemmissa kuntayhtymän vaaleissa 2012 puolue sai 27 edustajaa. Maharashtran parlamentin alahuoneessa se sai 13 edustajaa vuonna 2009, mutta vuoden 2014 vaaleissa vain yhden. Maharashtran osavaltiovaaleissa 2019 puolueen paikkamäärä säilyi samana. Puolue ei saanut yhtäkään edustajaa Lok Sabhaan vuoden 2014 parlamenttivaaleissa eikä se osallistunut seuraaviin vuoden 2019 vaaleihin.
Maharashtra Navnirman Sena järjesti vuonna 2020 tukimielenosoituksen kansalaisuuslainmuutokselle ja ilmoitti kostavansa lakimuutoksen vastustajille. Puolue on myös toistuvasti vaatinut pakistanilaisten taiteilijoiden poistamista elokuvista ja musiikkiteollisuudesta. Puolue on saanut toistuvaa mediahuomiota vandalismista osana sen mielenosoituksia. Joulukuussa 2017 kahdeksan puolueen aktivistia vietti viikon vankilassa epäiltynä kongressipuolueen Mumbaissa sijainneen toimiston vandalisoinnista. Puheenjohtaja Raj Thackeray kutsui heidät asunnolleen ja onnitteli heitä kiitoksena puolueelle tekemästään työstä. Elokuussa 2020 puolueen aktivistit vandalisoivat Maharashtra State Electricity Distribution Company Limited -sähköyhtiön toimistoa, kun puheenjohtaja uhkasi "MNS-tyylisellä" mielenosoituksella, koska Nagpurissa asuva henkilö oli väitetysti tehnyt itsemurhan kalliin sähkölaskun takia.
Galapagosinmerileijona

| Galapagosinmerileijona |
| --- | --- |
 Galapagosinmerileijonauros
Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Korvahylkeet Otariidae
Suku::  Zalophus
Laji::  wollebaeki
Kaksiosainen nimi
 Zalophus wollebaeki  Sivertsen 
 punainen = Galapagosinmerileijona, sininen = Kalifornianmerileijona
Katso myös
   Galapagosinmerileijona Wikispeciesissä   Galapagosinmerileijona Commonsissa 
Infobox OKVirheellinen NIMI-arvoIUCN-testi OK: 
Galapagosinmerileijonanaaras
Galapagosinmerileijona (Zalophus wollebaeki) on uhanalainen korvahylkeisiin kuuluva nisäkäslaji.
Levinneisyys

Galapagosinmerileijonia tavataan pääasiassa ainoastaan Galapagossaarilla, mutta joitain pesimäyhdyskuntia on tavattu myös Ecuadorin mantereen tuntumassa sijaitsevalta Isla de la Platan saarella.
Galapagossaarilla galapagosinmerileijonia on noin 50 000.
Lisääntyminen

Galapagosinmerileijona saa yhden pennun vuosi parittelun jälkeen. Syntymänsä jälkeen pentu muodostaa emoonsa vahvan siteen. Emo hoitaa pentua enintään kolme vuotta syntymästä.
Ulkonäkö ja koko

Galabagosinmerileijonaurokset painavat keskimäärin 250 kilogrammaa, ja naaraat vain neljäsosan siitä. Sekä urosten että naaraiden keskimääräinen pituus on 150-200 senttimetriä. Urokset voidaan erottaa helposti naaraista otsassa sijaitsevasta kohoumasta.
Ravinto

Galapagosinmerileijonat syövät pääasiassa kalaa. Niiden pääasiallinen saalislaji on sardiini.
M/S Trollfjord

| M/S Trollfjord |
| --- | --- |

Tyyppi:  matkustajalaiva
Omistaja:  Hurtigruten Group ASA
Rakennustelakka:  Rissa, Fosen, Norja
Tekniset tiedot
Pituus:  135,75 m
Leveys:  21,5 m
Bruttovetoisuus (GT):  16 140
Nopeus:  15 kn
Lähteet:  
M/S Trollfjord on norjalaisen Hurtigruten Group ASA -varustamon omistama laiva ja se on rakennettu vuonna 2002. Laiva on 135,75 metriä pitkä ja 21,5 metriä leveä. Aluksen nopeus on 15 solmua ja bruttovetoisuus 16 140. Sen matkustajakapasiteetti on 822 henkeä, ja vuodepaikkoja siinä on 646. Laivassa on tilaa 45 autolle.
Aiheesta muualla

Kuvia tai muita tiedostoja aiheesta M/S Trollfjord Wikimedia Commonsissa
Mahani Teave

| Mahani Teave |
| --- | --- |
 Taeva vuonna 2012
Henkilötiedot
Koko nimi:  Mahani Teave Williams
Syntynyt: 14. helmikuuta 1983 (ikä 41)  Havaiji, Yhdysvallat
Muusikko
Tyylilajit:  klassinen musiikki
Soittimet:  piano
  [ Muokkaa Wikidatassa ] [ ohje ]  
Mahani Teave (s. 14. helmikuuta 1983 Havaiji, Yhdysvallat) on Pääsiäissaarelta kotoisin oleva chileläinen pianisti.
Teave syntyi pääsiäissaarelaiselle isälle ja Coloradosta kotoisin olevalle äidille. Hän teki debyyttinsä 9-vuotiaana. Teave liittyi chileläisen pianisti Roberto Bravon seuraan konserttikiertueiden sarjaa varten. Hän sai musiikin kandidaatin arvon Universidad Austral de Chilestä opiskeltuaan siellä Ximena Cabellon johdolla. Maisterin arvon Teave sai Cleveland Institute of Musicista vuonna 2005. Siellä häntä opetti Sergei Babayan. Teave täydensi opintojaan Fabio Bidinin johdolla Hochschule für Musik Hanns Eisler Berlinissä, valmistui näistä opinnoista vuonna 2011 ja sai Konzertexamin.
Teave sai vuonna 2008 Apes-palkinnon parhaasta klassisen musiikin esityksestä. Se myönnettiin Sergei Rahmaninovin ensimmäisen pianokonserton tulkinnasta Chilen sinfoniaorkesterin solistina. Vuonna 2008 ja 2016 Teave tuli valituksi maansa "sadan naisjohtajan" listalle. Hän on esiintynyt muun muassa useille Chilen presidenteille, Chilen kansalliskongressille ja lukuisissa suurlähetystöissä. Teave perusti vuonna 2012 miehensä Enrique Ickan kanssa Toki Rapanuin, Pääsiäissaaren ensimmäisen musiikki- ja taidekoulun. Siellä opetetaan sekä klassista että polynesialaista musiikkia lukuisilla soittimilla lapsille. Teave on voittanut kansainvälisen Claudio Arrau -pianokilpailun sekä Cleveland Institute of Musicin konserttokilpailun ja saanut ansiopalkinnon Kansallisesta Andrés Bello -yliopistosta. Scotiabank myönsi hänelle Advancement of Women Awardin.
Teave on Steinway-taiteilija ja Steinwayn mukaan "ainoa ammattimainen klassinen muusikko Pääsiäissaarella". Tammikuussa 2021 ilmestyi Teaven debyyttialbumina Rapa Nui Odyssey Rubicon Classics -levymerkillä. John Forsen on tehnyt Teavesta dokumenttielokuvan.
Magno Alves

| 0 | 1 | 2 |
| --- | --- | --- |

Henkilötiedot
Koko nimi: Magno Alves de Araújo
Syntymäaika: 13. tammikuuta 1976 (ikä 48)
Syntymäpaikka: Aporá, Brasilia
Kansalaisuus:  Brasilia
Pelipaikka: Hyökkääjä
Pituus: 176 cm
Seurat
| Vuodet | Seura | O (M) |
| 1994 1995 1996 1997 1997 1998–2002 2003 2004–2005 2006–2007 2007–2008 2008–2010 2010 2011 2012 2012 2012–2014 2015–2016 | Ratrans Valinhos Independente Araçatuba Criciúma Fluminense Jeonbuk Hyundai Motors Oita Trinita Gamba Osaka Al-Ittihad Umm-Salal Ceará Atlético Mineiro Umm Salal Sport Recife Ceará Fluminense |  |
Maajoukkue
| 2001 | Brasilia | 3 (0) |
Magno Alves (s. 13. tammikuuta 1976 Aporá) on brasilialainen uransa päättänyt jalkapalloilija, pelipaikaltaan keskushyökkääjä.
Jalkapallomaajoukkue

Magno Alves debytoi Brasilian maajoukkueessa 2001. Hän on pelannut kolme maaottelua.
Ferrari SF70H

| Ferrari SF70-H |
| --- | --- |

Talli:   Scuderia Ferrari
Suunnittelija(t):   Mattia Binotto  Simone Resta  Enrico Cardile
Kuljettajat:  5.  Sebastian Vettel 7.  Kimi Räikkönen
Teknisiä tietoja
Renkaat:  P Pirelli P Zero, Cinturato
Polttoaine:  Shell V-Power
Moottori:  turboahdettu Ferrari 1,6 l (1600 cc) V6
Kilpailuhistoria
Debyytti:   Australian GP 2017
Kilpailuja:  20
Voittoja:  5
Paalupaikkoja:  5
Nopeimpia kierroksia:  7
Palkintosijoja:  20
MM-pisteitä:  522
Valmistajien maailmanmestaruuksia:  0
Kuljettajien maailmanmestaruuksia:  0
Ferrari SF70-H on italialaisen Mattia Binotton suunnittelema Formula 1 auto, jolla italialainen Scuderia Ferrari -talli kilpailee kaudella 2017. Autolla kilpailevat saksalainen nelinkertainen maailmanmestari Sebastian Vettel ja suomalainen Kimi Räikkönen. Testikuljettajana toimii Antonio Giovinazzi. Auto julkistettiin 24. helmikuuta Fioranossa, Italiassa. Vettel antoi auton lempinimeksi "Gina".
Australian GP:ssä talli avasi kauden voitolla Vettelin ajettua toisesta ruudusta voittoon, Räikkösen sijoituttua neljänneksi. Ferrarille ja Vettelille voitto oli ensimmäinen sitten 2015 Singaporen GP:n. Ensimmäistä kertaa myös Ferrari-kuljettaja johtaa MM-sarjaa sitten 2012 Japanin GP:n, jolloin Fernando Alonso oli kärjessä.
Henkilökunta

| Nimi | Tehtävä |
| --- | --- |
 Sergio Marchionne: Puheenjohtaja
 Maurizio Arrivabene: Tallipäällikkö
 Mattia Binotto: Tekninen johtaja
 Simone Resta: Pääsuunnittelija
 Enrico Cardile: Aerodynamiikkajohtaja
 Riccardo Adami: Vettelin kilpailuinsinööri
 Dave Greenwood: Räikkösen kilpailuinsinööri
Sponsorit

| 0 | 1 | 2 | 3 |
| --- | --- | --- | --- |
|  Alfa Romeo  Brembo  Hublot  Infor  Kaspersky |  Magneti Marelli  Mahle  NGK  Philip Morris  Pirelli |  Puma  Singha  SKF  Swisse  Santander |  Shell  UPS  Weichai |
Tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Nro | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2017 | Ferrari | Ferrari | P |  |  | AUS | CHN | BHR | RUS | ESP | MON | CAN | AZE | AUT | GBR | HUN | BEL | ITA | SIN | MAL | JPN | USA | MEX | BRA | ABU | 522 | 2. |
| 2017 | Ferrari | Ferrari | P | 5 |  Sebastian Vettel | 1 | 2 | 1 | 2 | 2 | 1 | 4 | 4 | 2 | 7 | 1 | 2 | 3 | Kesk. | 4 | Kesk. | 2 | 4 | 1 | 3 | 522 | 2. |
| 2017 | Ferrari | Ferrari | P | 7 |  Kimi Räikkönen | 4 | 5 | 4 | 3 | Kesk. | 2 | 7 | 14† | 5 | 3 | 2 | 4 | 5 | Kesk. | DNS | 5 | 3 | 3 | 3 | 4 | 522 | 2. |
Aiheesta muualla

Kuvia tai muita tiedostoja aiheesta Ferrari SF70H Wikimedia Commonsissa
Autot, jotka kilpailivat Formula 1 -kaudella 2017
Mercedes F1 W08 EQ Power+
Red Bull RB13
Ferrari SF70H
Force India VJM10
Williams FW40
McLaren MCL32
Scuderia Toro Rosso STR12
Haas VF-17
Renault R.S.17
Sauber C36
M/S Tycho Brahe

| M/S Tycho Brahe |
| --- | --- |
 M/S Tycho Brahe Helsingørissä
Tyyppi:  Ropax
Lippuvaltio:   Tanska
Kotipaikka:  Helsingør
IMO-numero:  9007116
Omistaja:  Scandlines
Rakennustelakka:  Tangen Verft, Norja
Rakennusnumero:  156
Vesillelasku:  19. tammikuuta 1991
Luovutettu:  1991
Tekniset tiedot
Pituus:  110,20 m
Leveys:  28,20 m
Syväys:  5,50 m
Bruttovetoisuus (GT):  10 845
Koneisto:  4 × Wärtsilä-Vasa 6R32E
Nopeus:  13,5 kn
Hyttejä:  0
Lähteet:  
M/S Tycho Brahe on Scandlines-varustamon omistama ja operoima matkustaja-autolautta. Se liikennöi reitillä Helsingør–Helsingborg. Tycho Brahen sisaralus on M/S Aurora af Helsingborg.
Aiheesta muualla

Kuvia tai muita tiedostoja aiheesta M/S Tycho Brahe Wikimedia Commonsissa
Maire Ojonen

Maire Ojonen vuonna 1950.
Elsa Maire Ojonen (o.s. Valtonen; 17. kesäkuuta 1916 Tuprova – 14. tammikuuta 1995 Kotka) oli suomalainen kuvataiteilija ja laulaja, joka tunnetaan parhaiten Harmony Sisters -yhtyeen jäsenenä.
Ojonen oppi laulamaan ja soittamaan kitaraa lapsena Kotkan Pelastusarmeijassa äitinsä kanssa. Hän kirjoitti ylioppilaaksi Kotka Svenska Samskolanista ja opiskeli myös Ateneumissa.
Maire Ojonen teki ensimmäisen soololevynsä Pieni sydän vuonna 1939 salanimellä Laulusirkka. Vuonna 1945 hän levytti useita Harry Bergströmin ja Toivo Kärjen sovittamia amerikkalaisia evergreenejä sekä kaksi Kärjen sävellystä, tangon "Kuutamoyö Volgalla" ja  valssin "Tämän illan sun luonasi istuisin" . Seuraavana vuonna vielä pari Kärjen evergreen-sovitusta .  Seurasi muutaman vuoden tauko, vuonna 1950 hän jatkoi soololaulajan uraa , menestyskappaleinaan muun muassa ”Domino”, ”Kuolleet lehdet”, ”Joet tulvimaan itke” (Cry Me a River) ja ”C’est si bon”.
Ojonen muutti Yhdysvaltoihin vuonna 1957 Harmony Sistersin hajoamisen jälkeen. Asuttuaan muutaman vuoden Suomessa hän muutti vuonna 1992 uudelleen Chicagoon, mutta juuri ennen kuolemaansa 78-vuotiaana hän muutti takaisin Kotkaan.
M-92 (1937)

| M-92 |
| --- | --- |

Aluksen vaiheet
Rakentaja:  Sudomekh, Leningrad
Kölinlasku:  29. toukokuuta 1937
Laskettu vesille:  12. lokakuuta 1937
Palveluskäyttöön:  29. syyskuuta 1938
Poistui palveluskäytöstä:  upotettu 10. tammikuuta 1942
Tekniset tiedot
Uppouma:  225 t (pinnalla) 275 t (sukellus)
Pituus:  44,5 m
Leveys:  3,3 m
Syväys:  2,9 m
Koneteho:  1 × 38-K-8-dieselmoottori 800 bhp 1 × sähkömoottori 400 shp
Nopeus:  14 solmua (pinnalla) 8,5 solmua (sukellus)
Toimintamatka:  pinnalla: 700 nma@14 solmua tai 3 500 nm@8,5 solmua sukellus:9 nm@8,5 solmua tai 107 nm@3 solmua
Miehistöä:  22
Aseistus
Aseistus:  2 × 533 mm M-27 torpedoputkea 1 × 45 mm K-21 -ilmatorjuntatykkiä
M-92 oli Neuvostoliiton laivaston M-luokan sarjan XIIbis sukellusvene.
Valmistus

Alus tilattiin Leningradista Sudomekhilta, missä köli laskettiin 29. toukokuuta 1937. Se laskettiin vesille 12. lokakuuta ja otettiin palvelukseen 29. syyskuuta 1938.
Palvelus

Palvelukseen otettaessa alus liitettiin Neuvostoliiton Itämeren laivastoon. Se siirrettiin toukokuussa 1939 Pohjoiseen laivastoon, jossa alus nimettiin uudelleen M-175:ksi. Saksan laivaston sukellusvene U-584 upotti 10. tammikuuta 1942 torpedoimalla aluksen.
M-91 (1937)

| M-91 |
| --- | --- |

Aluksen vaiheet
Rakentaja:  Sudomekh, Leningrad
Kölinlasku:  29. toukokuuta 1937
Laskettu vesille:  12. lokakuuta 1937
Palveluskäyttöön:  22. kesäkuuta 1938
Poistui palveluskäytöstä:  kadonnut marraskuu 1943
Tekniset tiedot
Uppouma:  225 t (pinnalla) 275 t (sukellus)
Pituus:  44,5 m
Leveys:  3,3 m
Syväys:  2,9 m
Koneteho:  1 × 38-K-8-dieselmoottori 800 bhp 1 × sähkömoottori 400 shp
Nopeus:  14 solmua (pinnalla) 8,5 solmua (sukellus)
Toimintamatka:  pinnalla: 700 nma@14 solmua tai 3 500 nm@8,5 solmua sukellus:9 nm@8,5 solmua tai 107 nm@3 solmua
Miehistöä:  22
Aseistus
Aseistus:  2 × 533 mm M-27 torpedoputkea 1 × 45 mm K-21 -ilmatorjuntatykkiä
M-91 oli Neuvostoliiton laivaston M-luokan sarjan XIIbis sukellusvene.
Valmistus

Alus tilattiin Leningradista Sudomekhilta, missä köli laskettiin 29. toukokuuta 1937. Se laskettiin vesille 12. lokakuuta ja otettiin palvelukseen 22. kesäkuuta 1938.
Palvelus

Palvelukseen otettaessa alus liitettiin Neuvostoliiton Itämeren laivastoon. Se siirrettiin toukokuussa 1939 Pohjoiseen laivastoon, jossa alus nimettiin uudelleen M-174:ksi. Alus katosi marraskuussa 1943 Norjan rannikolla tuntemattomasta syystä.